9.		Oznámenie o zriadení stálej prevádzkarne
(§ 49a ods. 5 zákona č. 595/2003 Z. z. o dani z príjmov)
v znení zákona č. 331/2011 Z. z.)
Recard, spol. s r.o., Kittsse, Rakúsko
stála prevádzkareň so sídlom v Liptovskom Jáne 
						Daňový úrad ŽILINA
						pobočka Liptovský Mikuláš 
Liptovský Mikuláš 10. 5. 2022				Hollého 3, 031 80 Liptovský Mikuláš
Vec:		Oznámenie o zriadení prevádzkarne na Donovaloch 
Podľa § 49a ods. 5 zákona č. 595/2003 Z. z. o dani z príjmov v znení neskorších predpisov oznamujeme zriadenie prevádzkarne poskytujúcej ubytovacie služby na Donovaloch ku dňu 2. 3. 2022. Zároveň oznamujeme, že v prevádzkarni je zamestnaných 5 pracovníkov a táto organizačná jednotka bude vykonávať mzdovú agendu zamestnancov, zostavovať a viesť mzdové listy a vyplácať príjem zo závislej činnosti týmto zamestnancom, pričom podľa § 2 písm. v) zákona o dani z príjmov je platiteľom dane zo závislej činnosti právnická osoba, ktorá túto organizačnú zložku zriadila na území Slovenskej republiky.
Juraj Čalfa, v.r.
konateľ spoločnosti
Poznámka k zriadeniu stálej prevádzkarne na území Slovenskej republiky
Problematiku oznamovacej povinnosti o zriadení stálej prevádzkarne upravuje § 49a ods. 5 zákona o dani z príjmov.
Podľa tohto ustanovenia, ak táto fyzická osoba alebo právnická osoba už je registrovaná, ako ustanovuje § 49a ods. 1 až 3 zákona o dani z príjmov, je povinná správcovi dane oznámiť vznik stálej prevádzkarnev lehote do konca kalendárneho mesiaca nasledujúcehopo uplynutí mesiaca, v ktorom tejto fyzickej osobe alebo právnickej osobe vznikla stála prevádzkareň na území Slovenskej republiky.
Oznámenie o vzniku stálej prevádzkarne sa podáva na predpísanom tlačive, ktorého vzor určí finančné riaditeľstvo a uverejní ho na svojom webovej stránke.
Platiteľom dane z príjmov zo závislej činnosti je fyzická osoba alebo právnická osoba, ktorá organizačnú zložku na území Slovenskej republiky zriadila. 
Podľa § 2 písm. v) zákona o dani z príjmov platiteľom dane je fyzická osoba alebo právnická osoba, ktorá je povinná zraziť alebo vybrať daň alebo preddavok na daň od daňovníka, a ktorá je povinná daň alebo preddavok na daň vybrané od daňovníka alebo zrazené daňovníkovi odvádzať správcovi dane a majetkovo za ne zodpovedá. Na základe uvedenej definície platiteľa dane s účinnosťou od 1. januára 2022 organizačná zložka nie je platiteľom dane z dôvodu, že nemá právnu subjektivitu podľa osobitného zákona.